पाएं अपने शहर की ताज़ा ख़बरें और फ्री ई-पेपरडाउनलोड करें
एफसीआई की और से सीतापुरा में संचालित समर्थन मूल्य के गेहूं खरीद केंद्र पर शनिवार को तुलाई बंद कर दी गई, जिससे किसान भड़क उठे और उन्होंने बिना सूचना तुलाई बंद करने का कड़ा विरोध जताया। किसान मोर्चा के राष्ट्रीय प्रतिनिधि अनिल जैन की अगुवाई में खरीद केंद्र पर किसानों ने नारेबाजी की। जैन के अनुसार रोजाना की तरह शनिवार सुबह एक मई के लिए जारी टोकन के तहत खरीद केंद्र पर पहुंचे तो पता चला कि तुलाई नहीं होगी।खरीद केंद्र संचालक ने गेहूं लेकर आए किसानों को सोमवार को आने को कहा, जबकि शनिवार को तुलाई के लिए टोकन जारी किए थे।
एफसीआई द्वारा किसानों को सूचना नहीं दिए जाने से किसानों को वापस लौटने में परेशानी का सामना करना पड़ा। किसान चंदनलाल, कैलाशबाई और तालेड़ा के पूर्व उपसरपंच सुरेश मेघवाल ने एफसीआई प्रबंधन की शिकायत करते हुए कोटा मंडल प्रबंधक निपुण त्रिखा व एसडीएम कमल कुमार मीणा को इस मनमानी की जानकारी दी।अधिकारियों को बताने के बाद एफसीआई के गुणवत्ता निरीक्षक ने कुछ किसानों के गेहूं केंद्र पर रखवा दिए और रविवार को तुलाई कराने का आश्वासन दिया। कई किसान ट्रैक्टर-ट्रॉली किराए पर लेकर आए थे, जिन्हें नुकसान उठाना पड़ा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn